三藩市國際機場

三藩市國際機場（粵拼：saam1 faan4 si5 gwok3 zai3 gei1 coeng4） （英文：San Francisco International Airport，IATA：SFO，ICAO：KSFO）係美國加州嘅一座大型商用機場，喺三藩市市南大概21公里，毗鄰聖馬刁縣嘅密爾布瑞同聖布魯諾，擁有直飛美洲、歐洲、亞洲、同澳洲各個大城市嘅航班。 三藩市國際機場係三藩市灣區同北加州最大嘅機場同主要嘅國際門戶，亦係到2004年為止喺旅客人數上加州第二大、美國第12大、同全世界第23大嘅機場。機場由三藩市機場管理委員會（San Francisco Airport Commission）管。